Imtella' Mejju 19, 2021 - Aġġornata 19 Ta' Mejju, 2021 9:24am Fi New York, l-Uffiċċju tal-Avukat Ġenerali qal li għaddej b'investigazzjoni kriminali fil-konfront tal-Organizzazzjoni Trump. Prosekuturi Amerikani qed jistħarrġu allegazzjonijiet li Trump kien żleali meta ddikjara l-assi tiegħu mal-banek għall-fini ta' self kif ukoll f'ħlasijiet marbuta ma' taxxa. L-eks President Amerikan qed jiċħad dawn l-akkużi u ddeskriva l-inkjesta bħala vendetta politika. Fi stqarrija l-Uffiċċju tal-Avukat Ġenerali fi New York ma elaborax dwar x'wassal biex din il-kawża li kienet ċivili tinbidel f'waħda kriminali F'dan l-istadju għadu mhux magħruf jekk l-eks President hux personalment implikat f'reati kriminali.